FC Midtjylland bekræfter, at de har solgt Patrick Banggaard til Bundesliga-klubben Darmstadt, hvor forsvareren får en kontrakt frem til sommeren 2020.

FC Midtjylland bekræftede tidligere på dagen, at klubben var tæt på et salg af forsvarsspilleren Patrick Banggard, og nu er den officiel.

FC Midtjylland bekræfter, at 22-årige Banggard er solgt til tyske Darmstadt, der i øjeblikket ligger sidst i Bundesligaen. Banggaard er blevet udstyret med en kontrakt frem til sommeren 2020.

Banggaard nåede 111 kampe i FC Midtjylland-trøjen, hvori han scorede tre mål.